Այցելուն երկար էր կանգ առնում ջավախահայ նկարիչ Համլետ Արոյանի ռոմանտիկ շնչի բնանկարների («Փոթորիկ», «Անձրևոտ օր») առջև: Դրանց հեղինակը ժամանակին ավարտել է Լվովի նկարչական ինստիտուտը և արդեն 30 տարի նկարչություն է դասավանդում իր հայրենի բնակավայրի՝ Նինոծմինդայի շրջանի Հեշտիա գյուղի միջնակարգ դպրոցում: Նույն հեղինակի գրաֆիկական «Ինքնադիմանկար»-ն իր էքսպրեսիվ արտահայտչականությամբ, անտարակույս, այս ցուցահանդեսի լավագույն գործերից էր: